Rusland, China steun nie VSA oor VN-swartlys | Netwerk24
Taximan doodgeskiet toe hy leerlinge aflaai
’n Taxibestuurder (30) is Maandag doodgeskiet terwyl hy besig was om skoolkinders by hul huise in Delft op die Kaapse Vlakte af te laai.
Jong vrou van Bfn kom inbreker met sy eie wapen by
’n Jong vrou van Bloemfontein wat Sondagoggend vroeg in haar kamer in haar ouerhuis aangeval is, het ’n inbreker met sy eie stuk yster gejaag en hom laat les opsê.
284 vas ná polisie, weermag in Kaapstad toeslaan
Die polisie het van Donderdag tot Sondag met die hulp van die weermag 284 mense in operasies in Kaapstad in hegtenis geneem as deel van Operasie Lockdown.
Marcell uit WB; Rassie stuur 4 huis toe
Wie gaan die laaste speler wees wat Rassie Erasmus gaan weglaat wanneer hy Maandag in Johannesburg sy groep van 31 vir die Wêreldbeker-toernooi in Japan bekend maak?
Maketa spoel mond uit nadat KSA hom pos
Dit was “sielsvernietigend” om terug te keer van die Wêreldbeker-kriekettoernooi en te hoor hy is sy pos as Protea-hulpafrigter kwyt, sê Malibongwe Maketa.
Moorde op toeriste ‘ekonomiese sabotasie’
“Is ’n moord op Tafelberg net moord, of is dit ook ekonomiese sabotasie omdat sulke voorvalle toeriste afskrik om Suid-Afrika te besoek?”
Steinhoff nou slegs 99c per aandeel werd
Die beleërde kleinhandelaar Steinhoff se aandeelprys het Maandag die laagste vlak nóg – net 99c – getref.
Blue Label sink verder weens Cell C se skuld
Blue Label Telecoms het Maandag aangekondig hy gaan sy jongste resultate vir die jaar tot einde Mei ’n maand later as verwag uitreik.
Rusland, China steun nie VSA oor VN-swartlys
Deur Reuters 10 Augustus 2018 22:59
Rusland en China het Donderdag beswaar gemaak teen ’n voorstel van die VSA om ’n Russiese bank, ’n Noord-Koreaanse bankier in Moskou en twee ander liggame op ’n swartlys van die VN-veiligheidsraad te sit, sê diplomate.
Die lys is in pas met sanksies wat die Amerikaanse tesourie verlede week aangekondig het.
Amerika het die voorstel ingedien by die Veiligheidsraad se komitee oor sanksies teen Noord-Korea, wat uit 15 lede bestaan en deur konsensus besluite neem.
Rusland het beswaar daarteen gemaak en sê die VSA se voorstel is nie “behoorlik gegrond op voldoende inligting nie”, volgens diplomate.
China het nie redes vir sy besware verskaf nie.
Albei lande het al voorgestel dat die Veiligheidsraad sanksies verlig nadat pres. Donald Trump en Kim Jong-oen, leier van Noord-Korea, in Junie vergader het en Kim beloof het om kernontwapening na te streef.
Amerika en ander lede van die raad sê die sanksies moet streng toegepas word totdat Noord-Korea gehoor gee.
Washington het verlede week sanksies ingestel teen Agrosoyuz Commercial Bank in Moskou, Ri Jong Won, ’n Noord-Koreaanse bankier, Dandong Zhongsheng Industry & Trade in China en Korea Ungum Corporation in Noord-Korea.
Volgens die Amerikaanse tesourie het Agrosoyuz Bank ’n “aansienlike transaksie” beklink met Han Jang Su, ’n Noord-Koreaanse bankier wat op Washington se swartlys is.
Han is die hoofverteenwoordiger in Moskou van die Foreign Trade Bank (FTB), Noord-Korea se hoofbank vir buitelandse valuta.
FTB is in Augustus 2017 deur die Veiligheidsraad op die swartlys geplaas. Ri is FTB se adjunk-verteenwoordiger in Moskou.
Die Amerikaanse tesourier sê Dandong Zhongsheng Industry & Trade en Korea Ungum Corporation was frontmaatskappye van FTB.
Die VN-swartlys maak voorsiening vir ’n wêreldwye reisverbod en die vries van bates.
Sanksies deur die VSA en Veiligheidsraad, insluitend die verbod op uitvoer van steenkool, yster, lood, tekstiele en seekos van Noord-Korea, is daarop gemik om finansiering vir Pjongjang se kern- en missielprogramme af te sny.
Nóg data wys hoe vuil lug in M’langa is
Zondo: Oud-NDOV sê hy was slagoffer van swartsmeerdery
10 moet-lees-stories op Maandag 19 Augustus 2019
2 vermiste SA’ners in Viëtnam se organe dalk geoes
OORSIG: Marcel se vonnis is hartseer, sê stiefma